૧૦ મી સપ્ટેમ્બર, ૨૦૧૯ ને મંગળવારના રોજ નર્મદા જિલ્લામાં આવેલ સરદાર સરોવર ડેમ તથા કરજણ ડેમમાં પાણીની આવક સતત વધી રહેલી હોવાથી સરદાર સરોવર ડેમથી અસરગ્રસ્ત નાંદોદ તાલુકાના ઓરી, નવાપરા, સિસોદ્રા, માંગરોલ, રામપુરા, રૂંઢ, શહેરાવ,પોઇચા, અને વરાછા, તેમજ  તિલકવાડા તાલુકાના રેંગણ, વાસણ, વિરપુર, વાડીયા તેમજ ગરૂડેશ્વર તાલુકાના ગંભીરપુરા, સુરજવડ, વાંસલા, અકતેશ્વર,સાંજરોલી, ગરૂડેશ્વર અને ગોરા ગામો જ્યારે કરજણ ડેમથી અસરગ્રસ્ત નાંદોદ તાલુકાના રાજપીપલા, ભદામ, ભચરવાડા, હજરપરા, ધાનપોર, અને ધમણાચા ગામના લોકોને તેમજ નદી કાંઠા વિસ્તારના ગામના લોકોને જિલ્લા પૂર નિંયત્રણકક્ષ તરફથી સાવચેત રહેવા, નદી કિનારે ન જવા અને જરૂર પડ્યે સલામત સ્થળે ખસી જવાની ચેતવણી આપવામાં આવી છે અને નર્મદા જિલ્લાના ઉક્ત અસરગ્રસ્ત વિસ્તારના ગામોના તલાટીશ્રીઓને સાવચેતીનાં તમામ પગલાંઓ લેવાની સૂચના આપવામાં આવી છે.